บาทเปิด 31.72/74 บาทต่อดอลลาร์ แนวโน้มทรงตัว
เงินบาทเปิดตลาด 31.72/74 บาทต่อดอลลาร์ แนวโน้มทรงตัว ตลาดไร้ปัจจัยใหม่หนุนทิศทาง มองกรอบวันนี้ 31.65-31.75 บาทต่อดอลลาร์
2 เม.ย. 2562

เงินบาทเปิดตลาด 31.72/74 บาทต่อดอลลาร์ แนวโน้มทรงตัว ตลาดไร้ปัจจัยใหม่หนุนทิศทาง มองกรอบวันนี้ 31.65-31.75 บาทต่อดอลลาร์
นักบริหารเงินจากธนาคารกรุงเทพ เปิดเผยว่า เงินบาทเปิดตลาดเช้านี้อยู่ที่ระดับ 31.72/74 บาท/ดอลลาร์ ทรงตัวจากเย็นวานนี้ที่ปิดตลาดที่ระดับ 31.72 บาท/ดอลลาร์
วันนี้คาดว่าเงินบาทคงไม่เคลื่อนไหวมากนัก เนื่องจากไม่มีปัจจัยใหม่ที่ส่งผลต่อค่าเงินเท่าใดนักทั้งปัจจัยในประเทศและปัจจัยต่างประเทศ ประกอบกับใกล้ช่วงวันหยุดยาว การทำธุรกรรมจึงไม่ค่อยมีมากนัก
"วันนี้คงนิ่งๆ ตลาดค่อนข้างเงียบ น่าจะเป็นเพราะใกล้ช่วงวันหยุดยาว ปัจจัยทั้งในและต่างประเทศก็ไม่ค่อยมีอะไรมาก เป็นการรายงานตัวเลขเศรษฐกิจทั่วๆ ไป" นักบริหารเงินระบุ
นักบริหารเงิน คาดว่า วันนี้เงินบาทจะเคลื่อนไหวในกรอบ 31.65-31.75 บาท/ดอลลาร์